   ممبئي (ويب ڊيسڪ) بالي ووڊ جي من موهڻي اداڪارا شميتا شيٽي چيو آهي ته ”سنگل“ رهي رهي دل ڀرجي وئي آهي پر تڪڙ ۾ ڪو فيصلو نه ڪنديس. هڪ انٽرويو ۾ ناليواري اداڪارا شلپا شيٽي جي ڀيڻ شميتا شيٽي چيو ته منهنجا گهرڀاتي مون کي وڏي وقت کان سنگل ڏسي تنگ ٿي چڪا آهن، سچ چوان ته مان به سنگل رهي بور ٿي چڪي آهي. هن چيو ته جيون ساٿي جي چونڊ لاءِ گهڻو ڪجهه ڏسڻو پوندو آهي، ڇو ته توهان کي ان سان سڄي زندگي گذارڻي هوندي آهي، انهن مان ناهيان جيڪي تڪڙ ۾ غلط لائف پارنٽر جي چونڊ ڪري ڇڏين.